วัคซีนลัมปี สกิน 2.5 ล้านโดส เร่งถึงไทยภายใน 15 วัน  มั่นใจ โรคสงบภายใน 3 เดือน
นายสัตว์แพทย์สรวิศ ธานีโต อธิบดีกรมปศุสัตว์ เปิดเผยว่า ตามที่คณะรัฐมนตรีอนุมัติงบประมาณรายจ่ายประจําปีงบประมาณ พ.ศ. 2564 งบกลาง รายการเงินสํารองจ่ายเพื่อ กรณีฉุกเฉินหรือจําเป็น เพื่อควบคุมโรคลัมปี สกิน ในโค กระบือ ตามที่กระทรวงเกษตรและสหกรณ์เสนอ ในวงเงินงบประมาณจํานวน 684,218,000 บาท เพื่อเป็นค่าใช้จ่ายในการควบคุมโรคลัมปี สกิน ในโค กระบือนั้น เพื่อเป็นค่าใช้จ่ายในการควบคุมโรคโรคลัมปี สกิน ในโค กระบือ ในส่วนของวัคซีน จำนวน 5 ล้านโดส ที่ได้รับอนุมัติงบประมาณในการจัดซื้อนั้น ขณะนี้กรมปศุสัตว์ได้วางแผนบริหารจัดการวัคซีนทั้ง 5 ล้านโดส พร้อมให้ปศุสัตว์จังหวัดทุกจังหวัดจัดทำแผนการฉีดวัคซีนไว้เป็นที่เรียบร้อยแล้ว พร้อมทำการฉีดวัคซีนให้โค กระบือของเกษตรกร สำหรับวัคซีนที่กรมปศุสัตว์ได้สั่งซื้อจากผู้ผลิตในต่างประเทศจำนวน 5 ล้านโดส ได้เร่งรัดให้มาถึงไทยจำนวน 2.5 ล้านโดส ภายใน 15 วันและอีก 1.5 ล้านโดส กับ 1 ล้านโดส จะมาถึงไทยในเดือนถัดๆไป สอดคล้องกับแผนการฉีดวัคซีนป้องกันโรคอย่างรวดเร็วและมีประสิทธิภาพ สร้างภูมิคุ้มกันฝูงให้แก่โค กระบือ เพื่อความยั่งยืนในการควบคุมโรค และนำไปสู่การเปิดตลาดนัดซื้อขาย โค กระบือ และมีการเคลื่อนย้ายได้ตามปกติ เป็นการสร้างรายได้ให้กับเกษตรกรและเศรษฐกิจโดยรวมของประเทศสำหรับแผนการบริหารจัดการวัคซีนทั้ง 5 ล้านโดสที่ได้วางแผนไว้แล้วโดยยืนยันว่าแผนกระจายวัคซีนอย่างทั่วถึงเป็นธรรม และเป็นไปตามหลักวิชาการครอบคลุมประชากรโคกระบือไม่น้อยกว่าร้อยละ 80 ของประชากรสัตว์กลุ่มเสี่ยงทั้งประเทศ เกษตรกรไม่มีค่าใช้จ่ายใดๆ ทั้งสิ้นสำหรับความก้าวหน้าในการฉีดวัคซีนที่จัดซื้อโดยงบประมาณกรมปศุสัตว์ทั้ง 2 ครั้ง จำนวนรวม 360,000 โดส และจัดสรรให้ทุกจังหวัดทั่วประเทศได้ฉีดไปแล้วทั้งสิ้น 349,738 ตัว คิดเป็น 98% แบ่งเป็นในโคเนื้อจำนวน 290,385 ตัว กระบือ 17,485 ตัว โคนม 41,868 ตัวขณะที่สถานการณ์การแพร่ระบาดของโรคลัมปี สกิน ในโค กระบือของเกษตรกรล่าสุด พบสัตว์ป่วยใหม่มีแนวโน้มลดลงอย่างมากและเมื่อดำเนินการฉีดวัคซีนตามเป้าหมายเชื่อมั่นว่า โรคจะสงบได้ภายใน 3 เดือน อย่างแน่นอน